open-index/open-wikipedia-markdown huggingface dataset:
Notre Dame de Paris

**Notre-Dame de Paris** (sinifiante "Nosa Seniora de Paris") es un catedral catolica medieval sur la *Ile de la Cite* ("isola de la site") en Paris, Frans. Lo es judida como un de la esemplos la plu eselente de arciteta gotica franses. La construi ia comensa en 1160 su la Bispo Maurice de Sully e ia es cuasi completeda per 1260. Lo ia sufri viole en la Revolui Franses en la desenio de 1790, e multe scultas ia es danada o destruida. En 1804, la catedral ia es la loca de la coroni de Napoleon como Imperor de Frans.

En cuando la teto ia es renovida e restorada, lo ia ensende a 15 april 2019. Lo ia arde per sirca 15 oras, la catedral ia sufri dana seria, incluinte la destrui de a pinaculo e la parte la plu grande de la teto supra la sofito voltida de petra. La pompores ia pote salva la fasada, tores, mures, contrafortes, organo de pipas, e fenetras de vitro colorida. Scultas sur la pinaculo ia es retirada per limpi e relicias ia es salvada durante la foco, ma sesiones de la sofito de petra ia colasa. Prima investigas indica ce la strutur ia resta secur. Presidente de Frans, Emmanuel Macron, ia promete ce la Notre Dame va es reconstruida, ma la dura nesesada es corente nonserta.
Sisilian (lingua)

**Sisilian** (*sicilianu*; italian: *lingua siciliana*) es un lingua romanica cual on parla en la isola de Sisilia e la isolas peti cual ensirca lo. On ance parla lo en Calabria sude e sentral (do on nomi lo **calabro sude**), en la partes sude de Puglia, en Salento (do on nomi lo salentino), e en Campania (do on nomi lo cilentano).
Ludwig van Beethoven

**Ludwig van Beethoven** (batizada 17 Desembre 1770 - 26 Marto 1827) ia es un composor deutx. El es considerada un de composores la plu eselente en la istoria de la musica e ia un figur dominante en la periodo entre Clasicisme e Romanticisme en musica clasica de Europa.
Impero Roman Ueste

La **Impero Roman Ueste** ia es la provinses ueste de la Impero Roman cuando los ia es dirijeda per un cotre imperal autonom. Esta parola non ia es usada par la romanes, ma lo es creada per la istoriografia. La vide cual la Impero ia non es governada per un emperor ia es fundida per Diocletiano seguente la gera sivil desastrosa e la desintegra de la Crise de la Sentenio Tre, e ia es instituida en la lege roman per la introdui de la tetrarcia en 285 ec, un forma de governa cual ia dura legal durante sentenios en un forma o otra.

## Fondo
Cuando la Republica Roman ia estende, lo ia ateni un punto do la governa sentral en Roma no ia pote governa produosa la provinses distante. Comunica e transporta ia es spesial problemosa par causa de la estende de la Impero. La novas sur invade, revolta, desastres natural o eruta epidemica ia es fada par barcon o par servi postal montante, frecuente nesesante multe tempo per ateni Roma e per ce la ordinas de Roma ia reveni e ata. A pos, la governores provinsal ia ave autonomia en la nom de la Republica Roman. La governores ia ave varia debes, incluinte la comanda de armadas e servi como judores xef de la provinse.
Ahmad ibn Hanbal

**Ahmad bin Muhammad bin Hanbal Abu ʿAbd Allah al-Xaibani** (arabi: احمد بن محمد بن حنبل ابو عبد الله الشيباني‎‎; 780–855), frecuente nomida como **Ahmad ibn Hanbal** o **Ibn Hanbal**, ia es un legiste, teolojiste e astenor arabi muslim. El ia deveni "un de la plu respetadas" en la tradision de la islam suni, en cual on refere a el con epitetos como "Vera Xec de Islam" e "Demostra de Fida".
Georgi Pulevski

**Georgi Pulevski** o **Gjorgji Pulevski** (macedonsce: *Ѓорѓи Пулевски* o *Ѓорѓија Пулевски*, balgarsce: *Георги Пулевски*; 1817–1895) ia es un scrivor e revoluiste de Galičnik, oji en Macedonia, conoseda per es la prima autor en espresa la idea de un nasion macedonsce distinguida de Bulgaria, como ance un lingua macedonsce separada. El ia nase en 1817 en Galičnik, alora su la Impero Osmanan, e ia mori en 1895 en Sofia, Prinsia de Bulgaria.
Mascita de Faisal

La **Mascita de Xa Faisal** en Islamabad, Pacistan, es un de la mascitas la plu grande en la mundo. Lo es conoseda ance par sua arciteta. El covre un area de 5000 metres cuadrida, e pote conteni 300 000 adorores.
Michigan

**Michigan** (pronunsiada "mixigan") es un stato de la Statos Unida de America.

La capital es Lansing.

La site plu grande es Detroit.
California

**California** es un stato de la Statos Unida de America.

La site capital es Sacramento.

Sites grande: Los Angeles, San Francisco, San Diego etc. La maiora de grande sites ave nomes espaniol.
James Earl Carter

**James Earl Carter** (1 otobre 1924 - 29 desembre 2024) ia es la presidente tredes-nove de la Statos Unida de America.
Premio Nobel

La **Premio Nobel** ia es funda en la atesta de Alfred Nobel en 1895. La premio ia es donada per la ves prima en 1901, en la categorias de Pas, Leteratur, Cimica, Fisiolojia o Medica, e Fisica. Un premio relatada - *La Premio de la Riksbank Svensce en la Siensas [[Economia]]l en Memoria de Alfred Nobel* - ia es funda par la banco sentral de Sveria en 1968, e es donada per la ves prima en 1969. La Premios Nobel, incluinte la premio en economia, es comun videda como la plu importante on pote reseta en esta campos. La Premio Nobel per Pas dona prestijia grande sosial, e es ance comun political contraversial. Tota premios (esetante la Premio de Pas) es donada en Stockholm, Sveria, a 10 desembre, la aniversaria de la mori de Nobel. La Premio de Pas es presentada a la mesma dia en Oslo, Noria.

## Vide ance
* La lista de ganiores de la Premio Nobel
Atesta Vea

La **Atesta Vea** e la Atesta Nova es la parte du de la Biblia, la libro santa de la cristianisme. 

La scrivedas de la Atesta Vea ave sua orijina en la scrivedas santa de la iudis, la *Tanac*. Esta scrivedas ia es traduida de ivri a elinica en la sentenio 4 aec e ia veni de la cristianes como un parte de la Biblia. En la Eda Media, ambos partes de la Biblia ia es traduida a latina, e ia deveni la funda de la Biblia catolica. Per sua tradui a deutx, Luther no ia usa esta, ma la scrivedas ivri orijinal. Esta es un razona per la diferes entre la Biblias catolica e protestante.

An si la Atesta Vea descrive xef la relata entre Dio e la popla iudi, la cristianes comprende aora ambos partes de la Biblia como egal valuosa.

## La libros de la Atesta Vea
* La sinco libros de Mose (la Tora, en la sinifia la plu restrinjeda)
** la libro de Jenese (la comensa)
** la libro de Esodo (la parti)
** la libro de Levitico (la leges)
** la libro de Numeros (la numeros de la popla)
** la libro de Deuteronomio (la dise du de la leges)

* La libros istorial
** la libro Joxua
** la libro de la Judores
** la libro Rut
** la libros Samuel 1 e 2
** la libros de la Res 1 e 2
** la libros de la Cronicas 1 e 2
** la libro Ezra
** la libro Nehemia
** la libro Ester (*alga diferes entre la alteras catolica e protestanta*)
** la libro Tobi *(no parte de la Biblia protestante)*
** la libro Judita *(no parte de la Biblia protestante)*
** la libros de la Macabeos 1 e 2 *(no parte de la Biblia protestante)*
* La libros de sajia e la Salmos
** Job
** la Salmos
** Proverbos (Dises)
** Eclesiaste (Cohelet)
** La Canta de Cantas
** Sajia *(no parte de la Biblia protestante)*
** Sirac *(no parte de la Biblia protestante)*
* La profetas
** Isaia
** Jeremia
** Ezeciel
** Daniel (*alga diferes entre la varias catolica e protestante*)
** la profetas "minor": Hoxea, Joel, Amos, Obadia, Jona, Mica, Nahum, Habacuc, Sefania, Hagai, Zecaria, Malaci

## Testos esemplal
* Crea (Biblia)
* Testo de Babel
* Salmo dudes-tre
* Canta de Cantas
* Eclesiaste
James Madison

**James Madison** (16 marto 1751 - 28 junio 1836) ia es la presidente cuatro de la Statos Unida de America.
James Monroe

**James Monroe** (28 april 1758 - 4 julio 1831) ia es la presidente sinco de la Statos Unida de America.
John Quincy Adams

**John Quincy Adams** (11 julio 1767 - 23 febrero 1848) ia es la presidente ses de la Statos Unida de America.
Andrew Jackson

**Andrew Jackson** (15 marto 1767 - 8 junio 1845) ia es la presidente sete de la Statos Unida de America.
Juan Rufo

**Juan Rufo Gutiérrez** (1547–1620) ia es un scrivor e soldato espaniol.

## Biografia
El ia nase e mori en Córdoba. El ia viaja a Portugal per asconde se pos alga nonormales manejal. El ia vive en Toledo, Sevilla, Madrid e Napoli. Cronicor de Don Juan de Austria, el ia acompania el en la campania de Granada contra la moriscos rebelante (1568). En la batalia de Lepanto, el ia es en la mesma galea como la jeneral, e el ia scrive sua epica *[[La Austríada]]* (1584) sur acel esperia.
John Adams

**John Adams** (30 otobre 1735 - 4 julio 1826) ia es la presidente du de la Statos Unida de America. El ia es un de la plu influente Padres Fundores de Statos Unida.
Emilio Alarcos Llorach

**Emilio Alarcos Llorach** ia es un filolojiste e linguiste espaniol, profesor jubilada de la Universia de Oviedo e membro de la Real Academia Espaniol e de la Academia de la Lingua Asturian. El ia es la person ci ia introdui a Espania la struturalisme e la funsionalisme de la linguistica european.
Atas de la Apostoles

**Atas de la Apostoles** es un libro cual parteni a la Atesta Nova de la Biblia.

Atas nara la istoria de la eglesa cristian temprana, con un interesa spesial per la predica de la Des-du Apostoles e de Paulo de Tarso. La capitoles inisial en Jerusalem, nara la revive de Jesus, Sua Asende, la Dia de Pentecoste e la comensa de la predica de la Des-du Apostoles. La capitoles ultima nara la converti de Paulo, sua predica e sua aresta e prisoni e viaja a Roma.
Nimfa

Un **nimfa** (elinica νύμφη) es un vivente mital ci pare como un fem joven e bela e abitante bosces, lagos o rios. Los difere de la divas elinica, nimfas es videda jeneral como spiritos divin ci anima o manteni Natur per la ambientes en cual los vive. No tota es nonmortal, ma los pote vive per multe anios plu ca umanas. Los es comun divideda entra sugrupos variosa, como la Melia (nimfas de fresnos), la Naiades (nimfas de rios e rietas), la nereidas (nimfos de mares calma), e la Oreades (nimfos de montes).

Nimfas es comun presentada en multe obras de arte, leteratur, mitolojia, e naras. De la eda medieval, nimfas es a veses asosiada o confusada con le fes mitolojial o spirital.
Jenese

La **Jenese** (la comensa) es un libro de la Biblia cual parteni a la  sinco libros de Mose.

## Testo
La manoscritos plu vea de Jenese es la dudes-cuatro fratos trovada entre la Manoscritos de la Mar Mor, cual dati de entre 150 aec e 70 ec.

## Vide ance
* Crea (Biblia)
Manoscrito

Un **manoscrito** es cualce documento scriveda par mano o par tape. Ante la ariva de la primador, tota documentos e libros ia es manoscritos. Los no es definida par sua contenida, cual pote combina scrivedas con calculos matematical, mapas, figures esplicante o desinias. Manoscritos pote ave la forma de un libro o un libro enrolada. La manoscritos luminada es ricida par desinias, decoras de la bordas, inisiales detaliosa e impresante, o desinias tra la paje completa.
Stix

**Stix** (elinica antica: *Στύξ / Stúx*) ia es un de la rios de la mundo suteran en mitolojia elinica antica, supra cual Xaron naveti la spiritos de la mores.
Criseis

En la mitolojia elinica, **Criseis** (en elinica antica Χρυσηΐς, Khrysēís) ia es un fem troian, fia de Crise.
Hector

En la mitolojia elinica, **Hector** (Ἕκτωρ Hektōr, pronunsiada [héktɔːr]) ia es un prinse troian e la plu bona lutor per Troia en la Gera de Troia. Como prima fio de la re Priamo e la rea Hecuba, ci ia es desendente de Dardano e Tros, la fundor de Troia, el ia es un prinse de la casa real e la eritor de la trono de sua padre.
Tirant lo Blanch

**Tirant lo blanch** (Tirant la blanca) ia es la obra la plu importante de la scrivor e cavalero valencian Joanot Martorell e es considerada un de la plu importante esemplos de la novela de cavaleria de la sentenio orosa valencian.
Sisilia

**Sisilia** es un isola de Italia en la Mar Mediteraneo.

## Etimolojia
En latina, la isola de forma triangulo locada en la sude de Italia ia es nomida *Trinacria*, cual sinifia triangulo. An tal la nom veni de la elinica, ci ia nomi lo *Sikelia*, per la tribu orijinal ci ia abita ala (Σικελοί /sikeloi/ en elinica).

Palermo-106-La Martorana-Turm-1986-gje.jpg|Palermo
Catania-102-Elefant-1986-gje.jpg|Catania
Segesta-108-Tempel-von oben-1986-gje.jpg|Segesta
Selinunte-126-Tempel C-1986-gje.jpg|Selinunte
Agrigento-108-Concordia-Tempel-Touristen-1986-gje.jpg|Agrigento
Aetna-114-Volk-1986-gje.jpg|Aetna
Taormina 100-Dorf-Taormina von oben-1986-gje.jpg|Taormina
Tabarca

**Tabarca** es un isola en a Mar Mediteraneo locada a 22 cilometros de Alacant, a 8 cm de la porto de Santa Pola. Lo es la isola la plu grande de la Comunia Valensian. Lo ance es la nom de la site loca en la isola.
Linguas uralica

La **linguas uralica** es un familia de 38 linguas, con sirca 20 milion parlores, xef en Eurasia norde. La plu conoseda es suomi, esti, magiar, e sami. Alga linguistes sujeste ce la linguas uralica es relatada a la linguas altaica, car los ave gramaticas simil.

La linguas:

* **[[Linguas finica]]**
** esti, livo, vadda
** suomi, izorin, cariala, ludi, vepsan
***[[Linguas ugrica]]**
** magiar, hanti, mansi
* **[[Mari (lingua)|mari]]**
* **[[Linguas mordvinica]]**
** erzian, mocxen
* **[[Linguas permica]]**
**comi, udmurt
* **[[Sami (lingua)|Linguas sami]]**
* **[[Linguas samodeica]]**
**nganasan, enets, nenets, selcup
Buda

**Buddha** o buda (563?-483? aec), filosofiste indian e fundor de budisme, ia nase en Kapilavastu, India (en Nepal de eda presente). El ia es la fio de la xef de la tribu sakia, en la caste de gerores (*[[kashatriyas]]*). "Buda" es sua titulo en budisme, sinifiante la luminada. Buda ia sposi a un eda temprana e ia partisipa en la vive mundal de la corte real, ma el ia trova monotonia en sua esiste de plase e osia como un prinse.

El ia abanda sua casa e ia comensa vaga, xercante la lumina. On dise en lejenda ce a un dia el ia encontra un senesente, un malada, e un corpo mor, e subita el ia consensi ce sufri es la fortuna comun de umania. Alora el ia pasa prosima de un monce mendicante, calma e cuieta, e el ia fa la deside de adota la manera de vive de un monce e de abanda familia, ricia, e potia en xerca de la veria. Esta desida es clamada "la renunsia grande".

Sirca 528 aec, el ia senta su un arbor prosima a la site de Gaia (aora Bud Gaia, en stato de Bihar), cuando el esperia 
"la lumina grande", ce revela la manera de salva viventes de sufri. Alora, Buda ia viaja tra la vale de la rio Ganga, enseniante sua credes, coliente seguores, e consruinte comunias de monces.
Doda (singer)

**Dorota Aqualiteja Rabczewska** ci ia nase Polsca, es un cantor de musica pop, un scrivor de colonas, e un ativiste per diretos umana. 

## Lia esterna
* La pajeria de Doda
Camel

Un mamal e ungulato grande de zonas seca, con colo longa, gamas longa e magra, pedes larga e cuxinida, e un o du jibas a la dorso.

*Camelus*
Thomas Jefferson

**Thomas Jefferson** (13 april 1743 - 4 julio 1826) ia es la presidente tre de la Statos Unida de America. El ia es un de la Padres Fundores e la autor xef de la Declara de Autonomia de la Statos Unida de America (1776). El ia vide Statos Unida como un "Impero de libria".
Alfabeta tai

La **alfabeta tai** es usada per scrive la lingua tai. Lo ave 44 leteras, 15 sinietas per vocales cual pote combina a 28 formas de vocales, e cuatro sinietas per tonos. An si on refere comun a locomo la alfabeta tai, lo no es vera un alfabeta ma un abugida, pd un sistem de scrive en cual cada consonante espresa un vocal, cual es, en tai, un "a" o "o". Otra vocales nesesa un sinieta sur, su, a destra, o a sinistra la consonante. Scrive es orizonal de sinistra a destra. Tai ave sua propre colie de numeros, ma la model ueste de numeros es ance usada.

La alfabeta tai es derivada de la scrive kmer antica, cual es un varia de brami sude. Tai es la scrive prima en la mundo cual ia inventada marcas per indica tonos, cual no apare en la linguas indo-arian o mon-kmer. An si xines e otra linguas sino-tibetan ave tonos, los no ave indicas de los en sua scrives. La alfabeta tai difere ance de otras de Asia sude e sude-este par no ave consonantes liada o pilada (pe cuando la consonante prima no ave un vocal).

Tradisional en Tai, la crea de la scrive es atribuida a Re Ramkhamaeng la grande en 1283.

### La alfabeta
Linguas altaica

La **linguas altaica** es un familia de linguas. Lo ave sirca 60 linguas, incluida la linguas turcica, mongolica, e tungusica con sirca 250 milion parlores.

Linguistes ia ave multe consernas e discutes sur esta familia. La linguas altaica es frecuente grupida con la linguas uralica, cual ave un strutur de gramatica e otra cualias simil a lo de la linguas altaica, posible como partes de un area linguistica ("Sprachbund"), pd linguas cual ia influe lunlotra. Ma la vocabulas no relata forte, estra emprestas. Ambos familias ia comensa sirca 5000 anios aec, simil a familia indoeuropean.

Alga linguistes crede ce corean, japanes, e ainu debe es incluida con la linguas altaica. Aora, la plu de linguistes no crede ce esta linguas es relatada, o an ce los es relatada la un a la otra.

An si la orijin de esta familia de linguas no es conoseda, la area la plu sujesteda es Asia norde-sentral, prosima a la Montes Altai e la Lago Baical, o posible plu sude e/o plu este de los en Mongol o Mandju en Xina. Aora los estende de Turcia tra Asia sentral a Mongol, Xina norde, e Sibir este.
Esti (lingua)

**Esti** (esti: **eesti keel**) es la lingua ofisial de Esti, parlada par sirca 1.1 milion persones, e par sirca 10,000 estra Esti.  El es un de la linguas uralica, es es relatada prosima a suomi.

La lingua es multe simile a la lingua suomi, ma la du linguas no es comprendable sin alga cuanto de studia. En jeneral, la lingua esti es plu corta, ave plu multe parolas de deutx e rusce, e no ave armonia de vocales. La gramatica es ance plu simple, ma a contra pote es multe complicada per persones ci no es prepareda per la studia de un lingua diferente de linguas roman o german.

La lingua esti ave 14 casos de nom. 3 casos ata como casos en otra linguas, ma la otra 11 es sola juntada a la caso de posese ("jenetivo") e on no nesesa memori separada los cuando un person aprende un parola nova.

Un esemplo:


 Meie Isa, kes Sa oled taevas,
 pühitsetud saagu Sinu nimi.
 Sinu riik tulgu,
 Sinu tahtmine sündigu
 kui taevas nõnda ka maa peal.
 Meie igapäevane leib anna meile tänapäev.
 Ja anna andeks meile meie võlad,
 kui ka meie andeks anname oma võlglastele.
 Ja ära saada meid mitte kiusatuse sisse,
 vaid päästa meid ära kurjast:
 sest Sinu päralt on riik, ja vägi, ja au igavesti,
 Aamen.



## Lias esterna
*Televisa enlinia en lingua esti de ETV
Ximpanze

**Ximpanze** es la nom comun per la du spesies esistente en la jenero Pan. La Rio Congo es la borda entre la abitas natural de la du spesies:
*La ximpanze comun (Pan troglodites) - Africa ueste e sentral
*La bonobo (Pan panisco) - la forestas de la Republica Democrata de la Congo

Ximpanzes es membros de la familia Hominide, con gorilas, orangutanes, e umanas. Ximpanzes ia diverje de la umanas sirca ses milion anios en la pasada, e es la spesies esistente cual es la plu prosima a umanas. La du spesies Pan ia diverje sola sirca un milion anios en la pasada. 

La mas de la ximpanze comun es asta 1.7 metres en altia cuando stante, e ave asta 70 cilogrames de pesa. La fema es alga plu peti. La brasos de la ximpanze comun es longa: cuando estendeda, los es 1.5 veses de la altia e plu longa ce se gamas. La bonobo es plu peti e plu magra ca la ximpanze comun, ma el ave membros plu longa. Ambos spesies usa sua brasos longa e forte per asende arbores. Sur la tera, ximpanzes pasea normal sur tota cuatro membros e usa la nocas de sua manos tensada per suporta. La pedes de la ximpanze es plu bon per pasea ca los de la orangutan car la plantas de la pedes es plu larga e la ditos plu corta. Ambos spesies pote pasea sur sua du gamas cuando portante ojetos con sua brasos e manos. La bonobo pasea sur du gamas plu frecuente ca la ximpanze comun.

La pelo de ximpanzes es brun oscur. La fas, ditos, palmas, e plantas es sin capeles. La ximpanze no ave un coda. La pel esposada de la fas, manos, e pedes pote es entre rosa e negra en ambos spesies, ma es jeneral plu pal en jovenes. Ximpanzes ave un fronte protende e un nas plata. La mandibula protende, ma la labios es estendeda sola cuando la ximpanze mua.

La serebro de la ximpanze es sirca dui lo de la umana.
Latina demotica

La **latina demotica** (*sermo vulgaris*) ia es un forma de latina (oposada a la varia leteratural de la lingua) parlada en la Mediteraneo en e a pos la periodo clasica de la Impero Roman. De la latina demotica ia developa la linguas romanica, de cual la plu conoseda es la espaniol, la portuges, la italian, la franses e la romanian. La obras scriveda en latina en la periodos clasica e en la eda medieval temprana ia usa la latina clasica, con poca esetas (como alga partes de la "Satiricon" de Gaio Petronio). Par causa de sua natur nonormida, la latina demotica no ia ave un ortografia ofisial.
Panda

La **panda jigante** (*Ailuropoda melanoleuca*, leteral "pede de gato, negra e blanca") es un urso nativa a Xina media-ueste e sude-ueste. El es fasil reconosable par la manxas grande sirca sua oios, supra sua oreas, e a traversa de sua corpo ronda. El parteni a la ordina Carnivora, ma 99% de se dieta es bambu. El come ance miel, ovos, pexes, niamas, folias de arboretas, oranias, e bananas cuando los es disponeda.

El abita un pico de cadenas de montanias en Xina sentral, xef en la provinse Sichuan, ma ance en la provinses Shanxi e Gansu. Developas como la cultiva e la desforesti ia forsa la panda jigante a via de la terenos basa do el ia abita en la pasada.

Los es un spesie perilida, cual depende aora de la conservores. Un reporta de 2007 ia mostra ce 239 pandas jigante abita caturada en Xina, e 27 otras abita estra la pais. Estimas de la popla savaje varia: un de los mostra ce sirca 1590 individuas abita savaje, e un studia par analise de ADN en 2006 ia estima un cuantia posable entre 2000 e 3000. Alga reportas mostra ce la cuantia de pandas savaje grandi, ma la Uni Internasional per la Conserva de Natur no crede ce estas sufisi per reclasi la spesie como nonperilida.

En la istoria, la sinia nasional de Xina ia es la dragon, ma en desenios resente la panda jigante ia prende ance esta rol. Se imaje apare en Xina sur multe monetas onoral de arjento, oro e platino.

An si on suposa comun ce la panda jigante es pasosa, el ia ataca umanas a veses, suposable par irita, e no como predor.
Porcospina

**Porcospinas** es rodentes con un pelo de spinas acu cual defende e camofla los de predores. Los es nativa en America Norde e Sude, Asia sude, e Africa. Porcospinas es la rodente tre la plu grande, pos la capibara e la castor. La plu de porcospinas es entre 60 e 90 cm longa, con un coda de 20 a 25 cm, e los pesa entre 5 e 16 kg. Los es ronda e lente, e es varias de brun, gris, e (noncomun) blanca. La spinas sembla los de la erisos e ecidnas, cual no es relatada.

Porcospinas es erbivores. Los come folias, erbas, bastetas, e plantas verde como lisiciton e trefolia. En la inverno, los pote come la cortex de arbores. La porcospina american asende comun la arbores per xerca comeda. La porcospina african no asende arbores e prefere foraje sur la tera. Los es normal noturna. En Cenia, los ia deveni un peste e es comeda como un deleta.
Xacal

**Xacales** es tre spesies de *[[Canido]]s*: la xacal de dorso negra de Africa sude, la xacal de lados raiosa, ance de Africa sude, e la xacal oro de Africa norde e Asia sude. Coiotes es a alga veses nomida xacales american, ma los no es vera xacales.

Xacales es omnivores cual preda a animales peti o de grandia media, e es un forajor capas. Los ave gamas longa e dentes canin curva cual aida la xasa de aves, retiles, e mamales peti. Los ave pedes grande e osos fusada de en gamas cual aida en core distantes longa e tan rapida como 16 km/ora per tempos estendeda. Los es la plu ativa a la matina e note.

Los grupi se la plu comun como un duple monogamiste, cual defende sua teritorio contra otra duples par xasa competores e marca sua teritorio con urina e feces. Sua teritorio pote es sufisinte grande per inclui alga adultes joven, cual resta con sua jenitores asta cuando los trova teritorios propre. Xacales asosia a alga veses en manadas peti, ma normal los xasa o solitar o en duples.
Xampinion

**Xampinion** (*Agaricus bisporus*) es un fungo protendente, tipal con talo e un cupola con laminas a sua fondo.
Valeriana

**Valeriana** es un planta, tipal con grupos de flores peti rosa o blanca, valuada per sua cualias medical,

Spesies

* *[[Valeriana alypifolia]]*
**[[Valeriana aretioides]]*
* *[[Valeriana asterothrix]]*
* *Valeriana bertiscea*
* *[[Valeriana buxifolia]]*
* *[[Valeriana californica]]*
* *[[Valeriana celta]]* 
* *[[Valeriana cernua]]*
* *[[Valeriana coleophylla]]*
* *Valeriana dioscoridis*
* *[[Valeriana edulis]]*
* *Valeriana fauriei* 
* *[[Valeriana glechomifolia]]*
* *Valeriana kreyeriana*
* *Valeriana montana*
* *[[Valeriana occidentalis]]*
* *[[Valeriana officinalis]]* 
* *Valeriana pancicii*
* *[[Valeriana pauciflora]]*
* *[[Valeriana saxatilis]]*
* *[[Valeriana secunda]]*
* *[[Valeriana sitchensis]]* 
* *Valeriana uliginosa*
Curcuma

**Curcuma** es un planta asian en familia de jinjer. Un polvo bonodorosa e briliante jala derivada de la rizoma de esta, ance nomida curcuma, es usada per sabori e colori en cosini asian e istorial per tinje stofa.

La nom siensal es ance *Curcuma*.
Jinjer

**Jinjer** es un planta de Asia sude-este cual sembla bambu. Un spise calda e odorosa, ance clamada jinjer, es preparada de la rizoma de esta planta.

La nom siensal es *Zingiber*.
Maranta

**Maranta** es un erba de la isolas de la Mar Caribe, de cual on pote estrae amidon. Lo es ance un planta de casa comun.

La nom siensal per esta jenera es ance *Maranta*.
Volpe

**Volpes** es un grupo de 12 spesies de mamales omnivor de la familia de canido. Los es canidos peti o de grandia media, poca min grande ca un can de grandia media. Los ave becos longa streta e codas brosin. La spesie de volpe la plu comun e sperdeda es la volpe roja *(Vulpes vulpes)*. On ave ance 25 otra canidos simil estra la jenero *Vulpes* cual persones nomi "volpes".

On pote trova volpes tra la mundo. Sua reputa como animales astuta e rusosa ia contribui a sua presente en la naras e cultur popular de multe sosias. La xasa de volpes con manadas de canes, comun en la istoria de Europa e spesial en Britan, ia es esportada par colonistes european a partes variosa de la mundo nova.
Tigre

La **tigre** (*Pantera tigris*) es la spesie de gato la plu grande, con un longia completa de asta 3.3 m (11 pedes) e un pesa de asta 306 kg (67 libras). Lo es carnivor tre la plu grande de los cual vive sur la tera, pos sola la urso blanca e la urso brun. Se cualia la plu reconosable es la raios vertical e oscur sur la pelo orania. Lo ave dentes multe forte con dentes canin la plu longa entre la felidos vivente, con un alta de la corona asta 74.5 mm (2.94 ditones) o an 90 mm (3.5 ditones).

En zos, tigres ia vive asta 20 a 26 anios, cual pare ance se eda la plu longa en la natur savaje. Los es teritorial e jeneral solitar, ma los es ance animales sosial. Los nesesa comun areas grande de tera per suporta se preda. Per esta razona, e car los abita alga de la locas con la plu de umanas sur la tera, problemes sinifiosa ia es causada entre los e umanas.

En la pasada, tigres ia abita tra Asia, de Turcia en la ueste a la costa este de Rusia. En la 100 anios pasada, los ia perde 93% de se abitada orijinal, e ia desapare de Asia sude-ueste e sentral, areas grande de Asia sude-este e este, e de la isolas de Djava e Bali. Oji, los abita la area de la taiga de Sibir a la savana abrida e la pantanes tropical de rizoforas. 

La ses suspesies de tigres ia es clasida como perilida par UICN (la Uni Internasional per la Conserva de Natur). La cuantia de tigres es, par estima, entre 3&nbsp;062 e 3&nbsp;948 individuas, a su de sirca 100&nbsp;000 a la comensa de la sentenio 20, con la plu de popla restante sola en poxes peti e isolida la un de la otra. La razonas major per la declina de popla inclui la destrui de abita, la frati de abita, e la xasa nonlegal. La area ocupada par tigres es, par estima, min ca 1&nbsp;184&nbsp;911 km2 (457&nbsp;497 milias2), un declina de 41% de la area, par estima, en la media de la desenio de 1990.

Tigres es entre la animales la plu reconosable e popular en la mundo. Los ia es importante en la mitos e fables antica, e continua es mostrada en filmas e leteratur moderna. Tigres apare sur multe banderas, scermos eraldial, e como mascotes de ecipos de sporte. La tigre bangla es la animal nasional de Bangladex e India (Barat).
Bromelia

**Bromelia** es un planta de America tropical e sutropical, tipal con troncetas corta con rosetas de folias rijida e spinosa. Relatadas de la bromelia es nomida "bromeliases", e inclui la ananas.
Croco

**Croco** es un planta peti en familia de la iris, cual crese de un cormo e produi flores briliante jala, purpur o blanca. Multe es cultivada per sua flores, cual apare en autono, inverno, e primavera. La spise zafran es otenida de la stigmas de la croco sativo, un spesies cual flori en la autono. 

La nom siensal de esta jenera es *Crocus*.
Milio

**Milio** es un planta sereal cual crese rapida e es cultivada en paises calda e rejiones con tera povre. Lo refere la plu comun a la erbas en la jenera *Panicum*, spesial la "milio comun" o *Panicum miliaceum*.
Gladiolo

**Gladiolo** es un planta en familia de iris, con folias spadin e spigas de flores colorosa.

La nom siensal per esta jenera es *Gladiolus*.
Lil

**Lil** es un jenera de plantas cual crese de un bulbo, con flores grande e trompetin.

La lil (o posible la iris) es la model per la "fleur-de-lis", la simbol eraldial per France.

La nom siensa per esta jenera es *Lilium*.
Tifa

**Tifa** es un planta alta de pantanes, simil a un cana, con testa silindre con surfas veludin e oscur brun. La jenera, cual conteni 30 spesies, es distribuida en la emisfero norde. La rizomes es comable. Evidentes de granes amidosa conservada sur petras molinte sujeste ce los ia es ja comeda en Europa 30,000 anios ante aora.

La jenera ave la nom siensal de *Typha*.
Aloe

**Aloe** es un planta suculente, usada en medica, tipal con roseta de folias pulposa e dentosa, e flores tubo o campanin sur talos longa.

La nom siensal de esta jenera es ance *Aloe*.
Agave

**Agave** es un planta suculente de Mexico, con spigas alta florinte e rosetas de folias streta e spinosa. Alga spesies es ance trovada en la SUA sude-ueste e areas tropical en America Sude. La plantas es peren, ma cada roseta flori sola un ves e alora mori. Alga spesies es ance clamada "planta sentenial".

Agave tecilana es usada en la produi de tecila. Netar de agave (o xirope de agave) es un dulsinte derivada de la sava de la agave, e es usada per un alternativa per zucar en cosini, e pote es ajuntada a sereales de matina como un coerente.

La nom siensal es ance *Agave*.
Niama

**Niama** es un tuber amidonosa e comable de un planta tropical. Lo es un grupo de plantas en la jenera dioscorea, ma la nom "niama" es usada spesial per la tuber comable e la plantas cual es cultivada per esta tuber.

La nom siensal es *Dioscorea*.
GSM

**Sitem Global per la Telefonia Movable**, GSM (corti: Groupe Spécial Mobile) es la norma plu poplal de mundo per la telefones movable. Plu ce 2000 milion personas en plu ce 212 paises e areas usa el servi GSM. GSM es presente a cada parte de mundo e es plu comun per operatores per ofrer roaming internasional. Donce, usadores pote usar los telefones a stranjer. GSM es diferente ce el presedentes a causa de el canal e sinia e parla es dijital, donce es considerada la jenera secondo de sistema de comunicaciones movable.
Asparago

**Asparago** es un planta alta en familia de lil, con folias plumin, cultivada per sua rametas.

Sua rametas joven es comeda como un vejetal.

La nom siensal es *Asparagus officinalis*.
Concista normande de Italia sude

La **concista normande de Italia sude** ia estende tra la plu de la sentenios 11 e 12, incluinte multe batalias e concistores autonom. Plu tarda, esta teritorios en Italia sude ia uni como la Rena de Sisilia, cual ia inclui la isola Sisilia, la tri sude de la penisola italian (estra Benevento, cual ia es corta tenida a du veses), Malta, e partes de Africa.
Cangaru

**Cangaru** (dise ‘cangarú’, *Macropus*) es un marsupio grande e erbivor con coda longa e potiosa e gamas posterior forte cual permete ce lo move par salta, trovada en Australia e Gine Nova.
Coala

**Coala** (*Phascolarctos cinereus)* es un marsupio arboral e ursin de Australia, con pelo densa e gris, cual come la folias de la eucalipto.
Armadilo

**Armadilo** (*Chlamyphoridae, Dasypodidae)* es un mamal omnivor e noturna, con corpo covreda par laminas de oso, e garas grande per escava.

Armadilos (de la espaniol: armoridas peti) es mamales plasental de la Mundo Nova en la ordina Singulata. La Chlamyphoridae e la Dasypodidae es lo sola familias survivente en la ordina, cual es un parte de la superordina Xenartra, con formicores e bradipos. Nova jenera estinguida e 21 spesies esistente de armadilo ia es descriveda, alga de cual es distinguida par la cuantia de bandas sur sua armur. Tota spesies es nativa a la Americas, do los abita un varia de ambientes diferente.

Armadilos es marcada par un casca cuorin e armurin e garas longa e agu per escava. La armur es formida par platos de oso dermal covreda en peti scamas epidermal supraponente composada de oso con un covre de corno. Los ave gamas corta, ma pote move alga rapida. La longia promedia de un armadilo es sirca 75 cm, incluinte la coda. La armadilo jigante pote crese a 150 cm e pesa asta 54 kg, ma la armadilo fein rosa es sirca sola 13-15 cm. Cuando mensasada par un predor, la spesie Tolipeutesa rola frecuente como un bal.
Pangolin

**Pangolin**  (*Manis*) es un mamal de Africa e Asia con corpo covreda par scamas cornin, testa peti con beco longa, e lingua longa e aderente per catura formicas e termites.
Rata

Rata es un rodente de la jenera *Rattus*, cual sembla un mus grande, tipal con beco puntida e coda longa sin pelo. La spesies la plu importante per umanas es a rata negra (*Rattus rattus*) e la rata brun (*Rattus norvegicua*).
Scural

**Scural** es un rodente ajil de la jenera *Sciuridae*, con coda brosin ci abita arbores e come nozas e semes.
Musarania

**Musarania** es un mamal insetivor, peti e musin, con beco longa e puntida e oios peti. Los no es un mus o cualce rodente. Los es plu prosima relatada a erisos e talpas. Musaranias ave dentes acu e spinin, no la dentes rodente de rodentes. Los es distribuida cuasi tra la mundo. Sola Australia, Zeland Nova, e Gine Nova no ave musaranias nativa, e en America Sude, los es migrantes resente e abita sola en la Andes norde.

La nom siensal de la familia es *Soricidae*(Soriside)
Mustela

**Mustela** (*Mustela)* es un mamal carnivor, peti e magra.

Spesies:

* *Mustela africana*
* *Mustela altaica*
* *[[Mustela erminea]]*
* *Mustela eversmanii*
* *Mustela felipei*
* *Mustela frenata*
* *Mustela itatsi*
* *Mustela kathiah*
* *Mustela lutreola*
* *Mustela lutreolina*
* *Mustela nigripes*
* *[[Mustela nivalis]]*
* *Mustela nudipes*
* *Mustela putorius*
* *Mustela sibirica*
* *Mustela strigidorsa*
* *Mustela subpalmata*
Morsa

**Morsa** es un mamal de mar, grande e sosial, relatada a la foca, con du dentones grande e puntida a su, trovada en la Mar Artica.

Sua nom siensal es *Odobenus rosmarus*.
Oriteropo

**Oriteropo** es un mamal noturna e tunelinte de Africa, con oreas longa, beco tubo, e lingua longa e estendable per come formicas e termites. Lo es la sola membro vivente de la ordina *Tubulidentata*. En multe linguas, lo ave un nom cual sinifia "porco de tera" o simil, pe en africans "aardvaark", usada ance en engles.

Sua nom siensal es *Orycteropus afer*.
Iraco

**Iraco** es un mamal peti e erbivor, trovada en zonas seca en Africa e Arabia. Los es mamales peti, spesa, e erbivor, con pelo densa e codas corta. Los mesura tipal entre 30 e 70 cm de longia, e entre du e sinco kg. An si los sembla rodentes, los es relatada plu prosima a elefantes e manatis.

On ave cuatro spesies vivente: *Procavia capensis*, *Heterohyrax brucei*, *Dendrohyrax dorsalis*, e *Dendrohyrax arboreus*.
Manati

**Manati** es un mamal de mar con coda plata e ronda, cual abita la estuarios de la Mar Atlantica tropical. Los ave aletas remin e prosimi cuatro metres de longia e 590 cilogrames.

On ave tre spesies vivente de manatis, cual represente tre de la cuatro spesies vivente en la ordina Sirenia: La manati de la Amazonas, la manati de la Indias Ueste, e la manati de Africa ueste. Sua nomes siensal es, en esta ordina, *Trichechus inunguis*, *Trichechus manatus*, e *Trichechus senegalensis*.
Tupaia

**Tupaia** es un mamal peti e insetivor cual sembla un scural con beco puntida, nativa de Asia sude-este.

*Scandentia*
Lemur

**Lemur** es un primate arboral con beco puntida e coda longa, trovada en Madagasicara.
La nom siensal es
*Lemur*
Zebra

**Zebra** es un cavalo savaje african con raios negra e blanca. Sua raios aveni en motifes diferente, unica per cada individua. Los es jeneral animales sosial cual vive en aremes peti o manadas grande. Contrastante con sua relatas prosima, la cavalos e asinos, zebras no ia es vera domada.

On ave tre spesies de zebras: la zebra de la plano, la zebra de la montanias, e la zebra de Grevy. Sua nomes siensal, en la mesma ordina, es *Equus zebra, Equus quagga, Equus grevyi*.
Bandicute

**Bandicute** es un marsupio insetivor nativa de Australia e Gine Nova.

La nom siensal de la ordina es *Peramelemorphia*.
Cuol

**Cuol** es un marsupial carnivor ci sembla un gato, con gamas corta e pelo con marcas blanca, abitante la forestas de Australia e Gine Nova. Los es xef noturna e pasa la plu de sua dia en un nido. De la ses spesies, cuatro es trovada en Australia e du en Gine Nova. Du plu spesies es conoseda de restas fosilida de deponedas pliosene e plestosene en Queensland, Australia.

Sua nom siensal de la jenera es *Dasyurus*.
Diablo tasmanian

**Diablo tasmanian** es un marsupial potiosa con testa grande, mandibulas forte, e pelo xef negra, trovada sola en Tasmania.

La nom siensal es *Sarcophilus harrisii*.
Ocupa deutx de Frans (Gera Mundal Du)

La **ocupa deutx de Frans** ia comensa con la sesaspara de 22 junio 1940 e ia fini con la libri progresiste de la teritorio de setembre-otobre 1943 en Corse e en junio-agosto 1944 en Frans continental.

Durante esta periodo, de un punto de vista de la teritorio, Frans ia es divideda en du partes: la area ocupada per la nazis en la norde e la Frans nomida "libre" en la sude.

La pais ia es suordinada a Deutxland nazi. Como tota la paises ocupada, Frans ia es ojeto de saca economial, umana, finansial e teritorial. La governa de Vichy, cual ia es un governa de colabora, ia comensa persegue iudistes e luta contra la Resiste.
Jura de la Campo de Tenis

En 20 junio 1789, la membros de la Stato Tre, ci ia comensa autonomi la Asembla Nasional, ia fa la **Jura de la Campo de Tenis** (franses: *Serment du Jeu de Paume*), jurante "no separa, e reconstrui sempre do la situa lo esije, asta ce la constitui de la rena ta es instituida". Lo ia es la aveni asensal en la comensa de la Revolui Franses.
Festa de la Fereda

La **Festa de la Fereda** (franses: *Fête de la Fédération*) ia es  un bancete enorme e un aveni ofisial per selebra la institui de la monarcia constitual en Frans e el ia es considerada par la persones de la epoca como la fini de la Revolui Franses.
Bastilia

La **Bastilia** (franses: *Bastille*) ia es una fortres e prison en Paris, conoseda como **Bastille Saint-Antoine** e conoseda aora per la Ataca de la Bastilia en 14 julio 1789, cual es junto conoseda con la Jura de la Jua de Bal como la comensa de la Revolta Franses. La aveni ia es onorada un anio pos par la Festa de la Fereda.
Teme Grande

La **Teme Grande** (franses: *Grande Peur*) ia aveni de 20 julio a 7 agosto 1789) en Frans en la comensa de la Revolui Franses.
Campanias con teme ia arma se per autodefende e, en alga areas, ia ataca casas feudal.

La causas de la revoltas es political e economial.
Corpo

**Corpo** pote es:
* en sinifia plu jeneral e astrata, un ojeto ce ocupa spasio coerente e limitada;
* per viventes (umana, animal, ...), un grupo de la partes materia ce composa la organisme;
* la parte plu grande (e frecuente xefe) de un ojeto (esemplo, de un barcon);
* la parte materia de la umana en oposa a la spirito;
* un colie de partes material.

## Vide ance
* Corpo umana
Sefalopodo

Un **sefalopodo** (*Cephalopoda*) es cualce membro de un clase de moluscas par esta nome, per esemplo, la calamares, polpos, o nautilos. Esta animales tota maral ave un corpo bilada simetre, un testo protendente, e un grupo de brasos o tentaculos alterada de la pede primitiva de moluscas orijinal. La sefalopodas ia deveni dominante en la periodo ordovisian, representada par nautaloides primitiva. La clase aora conteni sola du suclases, distante relatada: Coeoidea (polpos, calamares, e sepidas), en cual la casca molusca ia es asorbada o asenta, e Nautiloidea (nautilos e alonautilos), en cual la casca esterna resta. Sirca 800 spesies vivente ia es identifiada. Du grupos importante ma estinguid es la Amonoidea (simil a nautilos, ma plu relatada a calamares) e la Belemnoidea (simil a calamares, ma plu relatada a sepidas) de la mesozoica.

## Arbor filojenetica

 └─o **Sefalopodo**
   ├─o Nautiloidea *([[Eda Cambrian]])*
   │ └─o Nautilide (Nautilo)
   └─o
     ├─o Amonoidea (estinguida)
     └─o Coleoidea *([[Eda Devonian]])*
       └─o Neocoleoidea
         ├─o Octopodiformes
         │ ├─o Vampiromorfida
         │ │ └─o Vampiroteutide
         │ └─o Octopoda
         │   ├─o Sirina o Sirata
         │   └─o Insirina o Insirata
         │     ├─o Bolitenide
         │     ├─o Amfitretide
         │     ├─o Vitreledonelide
         │     ├─? Idioctopodide
         │     ├─o Octopodide (Polpos)
         │     │ ├─o Octopodine
         │     │ ├─o Eledonine
         │     │ ├─o Graneledonine
         │     │ ├─o Megaleledonine
         │     │ └─o Batipolipodine
         │     └─o Argonautoidea (Argonautes)
         │       ├─o Aloposide
         │       └─o
         │         ├─o Tremoctopodide
         │         └─o
         │           ├─o Ositoide
         │           └─o Argonautide
         └─o Decapodiformes
           └─o
             ├─o Spirulida
             │ └─o Spirulide
             └─o Teutida
               ├─o
               │ ├─o Miopsina o Lolijinide
               │ └─o Sepioida (Sepida)
               │   └─o Sepida
               │     ├─o Sepina
               │     │ ├─o Sepide
               │     │ └─o Sepiadaride
               │     └─o Sepiolida
               │       ├─o Idiosepide
               │       └─o Sepiolide
               └─o
                 ├─? Batiteutoida
                 └─o Egopsina (Calamares)
                   ├─o Arciteutide
                   ├─o Bracioteutide
                   ├─o Sicloteutide
                   ├─o Cranchide
                   ├─o Gonatide
                   ├─o Ommastrefide
                   ├─o Onicoteutide
                   ├─o Neoteutide
                   ├─o Tisanoteutide
                   ├─o Ualvisteutide
                   ├─o Istioteutoida
                   ├─o Ciroteutoida
                   ├─o Lepidoteutoida
                   └─o Enoploteutoida
Biolojia selulal

La **biolojia selulal** es un ramo de biolojia cual studia la strutures e funsionas diferente de la selula e foca xef en la idea de la selula como la unia fundal de vive. La biolojia selular esplica la strutur, organiza de la organetas cual conteni, sua proprias fisiolojial, sua sicle de vive, e sua interatas con sua ambiente. Esta es fada en nivel microscopial e moleculal con ce ensirca selular procariota e eucariota.
Biomolecula

Un **biomolecula** o **molecula biolojial** es un molecula cual es presente en viventes, incluinte macromoleculas como protenas, carboidratos, lipidos e asidas nucleal.

Biolojia e sua ramos de biocimica e biolojia moleculal studia biomoleculas e sua reatas. La plu de biomoleculas es composadas organica, e sola cuatro elementos (osijen, carbono, idrojen e nitrojen) formi la 96% de la masa de la corpo umana. Ma multa otra elementos, como biometales variosa, es presente en cuantias peti.
Bioinformatica

**Bioinformatica** es la disiplina cual developa metodos e programes per comprende datos biolojial. Lo combina informatica, statistica, matematica e injenia per analise e comprende datos biolojial.
Biolojia strutural

**Biolojia strutural** es la ramo de biolojia, biocimica e biofisica cual studia la strutur moleculal de macromoleculas biolojial, spesial protenas e asidas nucleal, como los oteni la strutures cual los ave, e como alteras en esta strutures afeta sua funsiones.
Acaro

Un **acaro** es un aracnido pico cual es un parasito. 

An si ticos es ance en la mesma suclase (Acari), los es tipal videda como un ordina separada. 

Acaros (e ticos) ave un corpo divideda entra du areas, la sefalotorax o prosoma (los no ave un testo separada de sua torax) e la opistosoma. La majoria de acaros es multe peti, min ca 1 mm de longia. 

Alga spesies abita acua, alga en tera (como descomposantes), alga sur plantas, e alga como predores o parasitos. Un parasito importante es la varoa, cual es un parasito de abeas. Un otra es la acaro de scabiose. La plu de acaros no es nosiva per umanas, ma algas es asosiada con alerjias o pote porta maladias.

## Arbor filojenetica
 └─o Acaro
   ├─o Anactinotricida
   │ ├─o Opilioacariformo
   │ └─o Parasitiformo
   │   ├─o
   │   │ ├─o Olotirido
   │   │ └─o Ixodido
   │   └─o Mesostigmato
   │     ├─o Eaterelino o Eaterelido
   │     ├─o Sejino
   │     ├─o Arctacarino o Arctacarido
   │     ├─o Microjinino
   │     ├─o Epicrino
   │     ├─o Uropodino
   │     ├─o Diartrofalino o Diartrofalido
   │     ├─o Sercomejistino
   │     ├─o Antenoforino
   │     ├─o Parasitino ou Parasitido
   │     ├─o Eterozerconino
   │     └─o Dermanisino
   └─o Acariformo
     ├─o Trombidiformo
     │ ├─o Sferolicido
     │ └─o Prostigmato
     │   ├─o Eupodino
     │   └─o Anistino
     │     ├─o Eleuterengono
     │     │ ├─o Eterostigmato
     │     │ └─o Rafignato
     │     └─o
     │       ├─o Anisto
     │       └─o Parasitengono
     │         └─? Idracarino
     └─o Sarcoptiformo
       ├─o Endeostigmato
       └─o Oribatido
         ├─o Enartronoto
         └─o Novoribatido
           ├─o Pariposomato
           └─o Olonoto
             ├─o Euptictimo
             └─o
               ├─o Astigmato
               │ └─o Psoroptidio
               └─o Olosomato
                 └─o Bracipilino
                   └─o Sircumdisentio
                     └─o Poronoto
Timo

La **timo** es un organa de la sistem limfal locada en la cavia de la peto direta pos la sterno. La rol de la timo es furni un loca per la matura de selulas T (T per timo). La selulas T es un tipo de celula blanca (limfosite) de la sangue e aida en la imunia ante infetas e proteje de autoimunia.
Tonsil

La **tonsiles** es areas de teseda limfal a ambos ladas de la garga. Como otra organas de la sistem limfal, la tonsiles aida la imunia contra infetas, spesial infetas de la garga e la pulmones. Un infeta de la tonsiles es nomida tonsilite.
Pulmon

**La pulmon** es un organo cual prende osijen de la aira e move lo en la selulas roja de sangue, e sutrae la dioside de carbono de la sangue a la aira. La intercambia de gases es fa par multe selulas spesialida cual composa miliones de sacos poca con murs magra clamada alveolas.

Parolas medica relata a la pulmones multe veses comensa como *pulmo-* de la latina, e ance de la elinica *pleumon*.